|  |
| --- |
| **Voisin IV** |
|  |
|  |
|  |
| Gamintojas | Aéroplanes Voisin |
| Kūrėjas | Gabriel Voisin |
| Gamybos metai | 1915 m. |
| Pirmas skrydis | 1915 m. |
| Baigtas naudoti | ~1917 m. |
| Pagrindiniai naudotojai |  Aéronautique Militaire   Luchtvaartafdeling |
| Pagaminta vnt. | 200 |
| Prototipas | Voisin III (Voisin LA) |

**Voisin IV (Voisin LB, Voisin LBS)** – Pirmojo pasaulinio karo metais Prancūzijoje sukurtas dvivietis bombonešis ir šturmo (sausumos pajėgų paramos) lėktuvas su stuminačiu propeleriu.

Lėktuvas naudotas daugiausiai Prancūzijos KOP (pranc. *Aéronautique Militaire*). Yra duomenų, kad vienas šio modelio orlaivis (registracijos Nr. V245), pilotuotas leitenantų A. d’Jiumiero (pranc. *A. d’Humières*) ir A.L.J. Kutiso (pranc. *A. L. J. Coutisson*) priklausęs Sent Pol siur mer (pranc. *St. Pol-sur-Mer*) mieste dislokuotai 2-ąjai bombonešių grupei (GB 2), 1915 m. vasario 3 d. nusileidęs netoli Katso kaimo (ol. *Kats*, Noord-Beveland savivaldybė, Zelandijos provincija) buvo rekvizuotas ir iki 1916 m. sausio pabaigoje įvykusios avarijos naudotas Nyderlandų kariuomenės aviacijos pajėgose (ol. *Luchtvaartafdeling*), kur gavo pravardę „*keukenwagen*" (liet. „virtuvės vežimėlis").

Konstrukcija ir eksploatacija
-----------------------------

„Voisin IV" – tipinis Pirmojo Pasaulinio karo pradžios bombonešių pavyzdys – dviviestis biplanas su atvira kabina, stumiančiu varikliu ir keturrate važiuokle. Orlaivio konstrukcija buvo mišri: medinis fiuzeliažas ir trimis poromis statramsčių sutvirtinti sparnai buvo aptraukti drobe. Lėktuvo pirmtakas – kulkosvaidžiu ginkluotas „Voisin III" („Voisin LA") buvo sukurtas dar 1914 m. lapkričio mėn. o kitų metų pradžioje pasirodė patranka ginkluotas jo variantas „Voisin IV".

Į „Voisin IV" montuota jūrinė patranka „Hotchkis Model 1885".
Nuo ankstesnių „Voisin" kovinių lėktuvų šis orlaivis skyrėsi jame sumontuota 37 mm arba 47 mm kalibro pusiau automatine aviacine patranka, kurią valdė atviros kabinos priekyje sėdėjęs šaulys. Ši schema buvo naudojama ir vėlesniuose „Voisin IV" įpėdiniuose, gavusiuose indeksus nuo „V" iki „XII".

„Voisin IV" nepaisteisino – nors „Hotchkiss Model 1885" patranka buvo pritaikyta šaudyti serijomis po 5 apkaboje tilpusius šovinius, ji pasižymėjo nedidele greitošauda, didele atatranka, ją buvo sunku nutaikyti. 89 kW (120 AG) galios variklis „Salmson 9R" jau Pirmojo pasaulinio karo vidurio sąlygoms pasirodė per silpnas, dėl ko lėktuvas buvo lėtas, šturmo (antžemnės atakos - pėstininkų paramos) misijose buvo lengvai pažeidžiamas tiek antžeminės ugnies, tiek ir priešininko naikintuvų. 

Didžiausias vienu metu (1917 m. rugpjūtį) Prancūzijos KOP ekspolatuotas šių lėktuvų skaičius neviršijo 60.

Variantai
---------

* **Voisin LB (Voisin IV Ca.1)**: dvivietis bombonešis, šturmo lėktuvas.
* **Voisin LBS (Voisin IV Ca.2)**: patobulinta versija.

Operatoriai
-----------

Voisin IV
Prancūzijos vėliava Prancūzija
* *Aeronautique Militaire -* karo aviacija

Nyderlandų vėliava Nyderlandai
* *Luchtvaartafdeling -* Kariuomenės aviacija – 1 vnt.

Techniniai duomenys
-------------------

**Bendrosios charakteristikos**

Prancūzijos KOP 21-osios eskadrilės Voisin IV
* **Įgula:** 2
* **Ilgis:** 10,28 m
* **Sparno mojis:** 14,74 m
* **Aukštis:** 3,8 m
* **Sparnų plotas:** 49,66 m2
* **Svoris**
	+ **Tuščio:** 1122 kg
	+ **Kilimo:** 1400 kg
* **Jėgainė:** vienas 89 kW (120 AG) galios 9 cilindrų vandeniu aušinamas žvaigždinis vidaus degimo variklis „Salmson 9R".
* **Propeleris:** dvimentis, medinis, fiksuoto žingsnio, stumiantis

**Skrydžio duomenys**

* **Greitis**
	+ **Maksimalus:** 96 km/h (52 mazgai) 2 000 m aukštyje
* **Skrydžio lubos:** 2 000 m

**Ginkluotė**

* **Patrankos:** viena 37 arba 47 mm kalibro patranka Hotchkiss Model 1885

Šaltiniai
---------

* (EN) Angelucci, Enzo, (1982). *The Rand McNally encyclopedia of military aircraft, 1914–1980*. San Diego: Military Press.
* (EN) Bruce, J.M (1982). The aeroplanes of the Royal Flying Corps (Military Wing). London: Putnam. ISBN 0-370-30084-X.
* (EN) Guttman, Jon; et al. (2009). Pusher aces of World War 1. Oxford: Osprey. ISBN 978-1-84603-417-6.
* (EN) Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War". Air Enthusiast (80): 54–59. ISSN 0143-5450.
* (EN) Voisin IV, Nederlandse Modelbouw en Luchtvaartsite
* (RU) Voisin L/LA, *Уголок неба.*
* (RU) Voisin  LB (LBP, LBR), *Уголок неба.*

Išnašos
-------

1. ↑  ASN Wikibase Occurrence # 221910, Aviation Safety Network
2. ↑  Voisin IV, Nederlandse Modelbouw en Luchtvaartsite
3. ↑  Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War". Air Enthusiast (80): p. 54–59
4. ↑  Voisin L/LA, *Уголок неба.*
5. ↑  Davilla, Dr. James J. (1997). *French Aircraft of the First World War*. Flying Machines Press. ISBN 978-1891268090.
6. ↑  Voisin  LB (LBP, LBR), *Уголок неба.*